Hapat e mëtejshme kundër Shtetit Islamik
Takim i Sekretarit amerikan të Mbrojtjes me homologët e 11 vendeve të tjera, një ditë pasi një pjesëtar i forcave amerikane SEAL u vra në një sulm nga grupi militant
Shtetet e Bashkuara e thirrit takimin për bisedime lidhur me mënyrat për të konsoliduar fushatën kundër Shtetit Islamik, Sekretari Carter falenderoi homologët e tij dhe vendet e tyre për kontributin e tyre të fuqishëm në fushatën globale për të mposhtur përfundimisht ISIS-in. Përveç Shteteve të Bashkuara, edhe Australia, Kanadaja, Danimarka, Franca, Gjermania, Italia, Hollanda, Zelanda e Re, Norvegjia, Spanja dhe Britania, dërguan ministrat e tyre për bisedime. Diskutimet ishin planifikuar para lajmit të së martës për vrasjen e ushatarakut amerikan në Irakun Verior, kur luftëtarët e Shtetit Islamik e thyen mbrojtjen kurde dhe e morën nën kontroll qytetin Telskuf, i cili më parë ishte nën kontrollin e forcave kurde dhe një milici lokale e krishterë: Dëshmitarët lokalë thanë se goditjet ajrore të udhëhequra nga Shtetet e Bashkuara luajtën një rol të rëndësishëm në ngadalësimin e ofensivës së Shtetit Islamik. Kjo ndihmoi forcart kurde që të tërhiqeshin për t’u organizuar prapë jashtë qytetit. Por pati viktima. Një luftëtar kurd tha se sulmi ndodhi rreth orës 5.00 të mëngjesit: Këshilli i Sigurisë i Rajonit të Kurdistanit tha dje në mbrëmje në Twitter se Telskufi është spastruar me ndihmën e goditjeve ajrore. Ushtaraku amerikan ishte i treti që vritej gjatë luftimeve në Irak, që kur koalicioni nën udhëheqjen e Shteteve të Bashkuara filloi fushatën kundër Shtetit Islamik në vitin 2014.